**Mu meelen kuldne kodukotus.** *Andres Rennit / Friedrich Saebelmann*

Mu meelen kuldne kodukotus,  
ma sageste näe und veel sest,  
kos õndsa esä kallis katus  
mu varjas, väikest latsekest.

Mäest alla mööda kopli veere  
sääl pal’lajalu paterdi,  
siss ringi üle Ridassaare,  
kaits peokest täis lillesi.

Nii Piirikesemäele lätsi,  
kos küla latse kiiksive;  
kos Märt ja Maiu, Ainu, Atsi  
mu kaugelt joba hõiksive.

Sääl pidu, pillerkaari leime,  
ja lohun laia kivi pääl  
võileiba, kamakäkku seime,  
mis ristiema jagas sääl.

Kos vahest ka veel ikke saime,  
kui pajupill meil katik läits  
ehk varba vastu kivi leime  
või karmani seest kat’te väits…

Nüüd kadund!… Igaveste minnu  
nee armsa aja ammugi.  
Me, latse, nagu essind linnu  
kik ilma laanen laiali.

Ka lohk ja saar saand teisemase  
ja mäge muutnu hoolsa käe  
ning koplise om kasvand kase…  
kuid mälestus ei meelest läe.

**Mu isamaa armas.** *Martin Georg Emil Körber / saksa viis*

Mu isamaa armas, kus sündinud ma,   
:,: sind armastan ma järjest ja kiidan lauluga! :,:   
  
Ei seedrid, ei palmid ei kasva me maal;   
:,: kuid siiski kenad männid ja kuused, kased ka. :,:   
  
Ei hõbedat, kulda ei leidu me maal;   
:,: kuid viljakandvat mulda

on küllalt igal pool. :,:   
  
Oh õitse veel kaua, mu isade maa!   
:,: See maa, kus palju vahvust ja vaimuvara ka! :,:   
  
Su hooleks end annan ja truuks sulle jään   
:,: nii kaua, kui kord suren ja oma hauda lä’en! :,:

# Ei saa mitte vaiki olla

*Anna Haava / Eesti rahvaviis / Miina Härma*

Ei saa mitte vaiki olla,   
lauluviisi lõpeta’ –   
vaikimine oleks vale,   
sunniks südant lõhkema.   
  
Tahan õige tasa laulda,   
tasa kannelt helista’,   
et ei sind, mu kõige kallim,   
lauluga ma tülita.   
  
Aga kui torm minu kandlelt   
kostab siiski kõrvu sull’,   
siis sa ise oled süüdi:   
miks nii armas oled mull’!